@puvircho, Baie geluk met jou… – Afrikaanse Span – WordPress.org Afrikaans
Carike 7:28 pm op September 11, 2020
@puvircho, Baie geluk met jou…
Baie geluk met jou nuwe balkie! Jy kan dit op jou profiel sien hier: https://profiles.wordpress.org/puvircho/
Ek het jou frases vir die Life Coach tema nagegaan. Vertaal asseblief "font" as "skrif", "skrif-tipe" of enige ander toepaslike Afrikaanse woord.
Ek sien egter dat jy frases het wat wag vir twee ander projekte ook.
Kan jy my asseblief laat weet of jy nog in daardie projekte belangstel?
puvircho 8:53 nm op September 13, 2020
Ek kry so tussen werk en kinders deur nie eintlik vreeslik baie tyd om aan die goed te spandeer nie. Ek stel nog belang om te vertaal, maar ek kan nie waarborg dat ek my volle aandag daaraan sal kan skenk nie.
So terloops (en nie om puntenerig te wees nie), maar die Kuberwoordeboek vertaal font na "font, karakterfont, karaktertipe, tikfont, lettertipe". Maar ek pas aan waar nodig 🙂
Carike 6:53 nm op September 17, 2020
Dankie vir die boodskap, Gideon.
Sterkte met die werk en kinders. Daardie twee goed hou mens baie besig.
Dit is nie nodig om 'n spesifieke aantal frases binne 'n spesifieke tyd te vertaal nie. Jy kan bydrae wanneer jy wil en aan watter projekte jy wil. Ons belowe om jou nie te pla nie.
Die eintlike rede waarom ek vra is dat sommige vrywilligers se frases jare gewag het en nooit nagegaan is nie. Ek het al heelwat van daardie agterstand ingehaal, maar ek is nog besig daarmee.
So indien jy in spesifieke projekte belangstel, is die beste oplossing om 'n PTE-versoek te rig, sodat jy jou eie frases kan goedkeur. Ek sal baie graag wil verhoed dat dieselfde ding weer gebeur!
Daar is ongelukkig vreeslik baie Anglisismes in tegniese vertalings. 🙁 Ons probeer, waar moontlik, om vertalings dieselfde te hou tussen die verskillende projekte. Hierdie is nog nie voltooi nie, maar dit mag dalk help: https://translate.wordpress.org/locale/af/default/glossary/.